Oud-baasspeurder ontken dwelm-aanklagte | Maroela Media
Geskorste Nigeriese adjunk-polisiekommissaris, Abba Kyari in die Federale Hooggeregshof in Nigerië (7 Maart 2022) (Foto: Kola Sulaimon/AFP)
'n Hoëprofiel polisiebevelvoerder van Nigerië, wat in 'n stadium as die land se "baasspeurder" bekendgestaan het, het Maandag skuld ontken op aanklagte van dwelmhandel. Hy is 'n maand gelede in hegtenis geneem en het in absolute ongenade geval.
Abba Kyari, adjunk- nasionale polisiekommissaris, was reeds geskors toe hy geïmpliseer is in die saak van die Nigeriese sosialemedia-beïnvloeder Ramon Abbas, bekend as Hushpuppi. Abbas het in die VSA skuld beken op aanklag van geldwassery en ander misdade.
Kyari het bekendheid verwerf toe hy 'n rits hoëprofielmisdade in Nigerië ontbloot het en het in 'n dokumentêre fliek 'n teen-ontvoeringseenheid gelei.
Kyari en ses staan nou tereg op agt aanklagte, insluitend handel dryf met kokaïen. Ondersoekbeamptes sê hy is verfilm waar hy 'n beampte probeer omkoop tydens 'n onwettige dwelmtransaksie.
Die regter het die saak tot 14 Maart uitgestel om alle aansoeke om borgtog te oorweeg. Verrigtinge duur op 28 Maart voort om die saak te hersien. Kyari bly in aanhouding.
"My kliënt het nie skuld beken nie en daarom is dit nou vir my net belangrik om sy vryheid te verseker deur 'n aansoek om borgtog," het Mahmoud Magaji, sy prokureur, aan verslaggewers gesê. Twee van die beskuldigdes het skuld beken.
Die nasionale dwelmtoepassingsagentskap (NDLEA) sê Kyari word verdink in deelname aan 'n kokaïen-transaksie van 25 kg. Sommige NDLEA-beamptes was glo op die "salarisrol" van die kartel vir wie Kyari na bewering gewerk het, aldus die polisie. Die agentskap sê Kyari wou 'n NDLEA-beampte in Januarie omkoop en het hom gevra om 'n deel van die kokaïne te versteek. Kyari is verfilm waar hy ongeveer R940 000 in kontant aan die beampte oorhandig.
Volgens die NDLEA is Kyari 'n lid van die dwelm-kartel wat die onwettige dwelmpyplyn tussen Brasilië, Ethiopië en Nigerië bedryf.
'Harry Potter'-skrywer wil kinders in Oekraïne help
So trek hy toe die aandag af van sy eie misdade deur 'n goeie speurder te wees, want dan weet hy niemand gaan hom verdink nie. Skelm bly maar skelm.